pythainlp/thai_wikipedia_clean_20230101 huggingface dataset:
อเล็กซ์ เฟอร์กูสัน เป็นที่ทราบกันมานานแล้วว่ากระตือรือร้นที่จะเซ็นสัญญากับ มาร์ก ฮิวส์ ซึ่งต้องอยู่นอกสหราชอาณาจักรจนถึงอย่างน้อยในเดือนเมษายน ค.ศ. 1988 เพื่อหลีกเลี่ยงการเก็บภาษีจากเงินที่ได้รับตั้งแต่ย้ายจากแมนเชสเตอร์ ยูไนเต็ด ไปบาร์เซโลนาในเดือนมิถุนายน ค.ศ. 1986 มีรายงานว่า ฮิวส์ ใกล้จะเซ็นสัญญาถาวรกับ บาเยิร์นมิวนิค ของ เยอรมนีตะวันตก หลังจากประสบความสำเร็จในการยืมตัวไปเล่นที่ โอลึมพีอาชตาดีอ็อน ซึ่งเป็นสนามเหย้าของบาเยิร์นมิวนิคในขณะนั้น
ความหวังของเขาในการเซ็นสัญญากับกองหลังเรนเจอร์สและทีมชาติอังกฤษ เทอร์รี่ บุตเชอร์ ถูกประกบเมื่อผู้จัดการเรนเจอส์ในเวลานั้นคือ แกรม ซูเนสส์ เสนอสัญญาที่มากกว่าให้เขาอยู่ที่ไอบร็อกซ์อย่างน้อยจนถึงปี ค.ศ. 1993
ในการทัวร์ เบอร์มิวดา เมื่อปลายเดือนพฤศจิกายน ผู้เล่นในตำแหน่งปีก เคลย์ตัน แบล็กมอร์ ถูกจับในคดีข่มขืน แต่ได้รับการปล่อยตัวอย่างรวดเร็วหลังจากไม่มีการตั้งข้อกล่าวหากับเขา
จากนั้น อเล็กซ์ เฟอร์กูสัน ก็ยื่นข้อเสนอ 750,000 ปอนด์เพื่อดึง สตีฟ บรูซ จากนอริชซิตี มายัง แมนเชสเตอร์ยูไนเต็ด แต่ข้อเสนอถูกปฏิเสธโดยนอริช เฟอร์กูสันหันกลับมาสนใจบรูซอีกครั้งหลังจากล้มเหลวในการคว้าตัว เทอร์รี่ บุตเชอร์ โดยที่เดิมบรูซมีค่าตัว 1 ล้านปอนด์ การยื่นข้อเสนอครั้งที่ 2 สำหรับ สตีฟ บรูซ - รายงานว่ามีค่าตัว 850,000 ปอนด์ - แต่นอริชปฏิเสธอีกครั้ง ในที่สุดการซื้อขายก็เสร็จสิ้นในวันที่ 18 ธันวาคม ด้วยค่าตัว 900,000 ปอนด์สำหรับการย้ายจากนอริชซิตีไปยังแมนเชสเตอร์ยูไนเต็ด
จากนั้นเฟอร์กูสันก็มองหาการเพิ่มประสิทธิภาพในเกมรุกของทีมด้วยการยื่นข้อเสนอซื้อตัว มิก ฮาร์ฟอร์ด กองหน้าของ ลูตันทาวน์ แต่นักเตะตัดสินใจที่จะอยู่ที่ Kenilworth Road หลังจากที่ผู้จัดการทีม Ray Harford เสนอสัญญา 4 ปีให้เขา
เมื่อวันที่ 10 มกราคม ค.ศ. 1988 ภารกิจ เอฟเอคัพ ของแมนเชสเตอร์ยูไนเต็ดเริ่มต้นด้วยชัยชนะ 2-1 เหนือ อิปสวิชทาวน์ ในรอบ 3 ที่ Portman Road 10 วันต่อมา ความหวังของพวกเขาในการคว้าแชมป์ฟุตบอล ลีกคัพ จบลงด้วยการพ่ายแพ้ต่อ ออกซฟอร์ดยูไนเต็ด 0-2 ในรอบก่อนรองชนะเลิศ
อย่างไรก็ตาม พวกเขาผ่านเข้ารอบ เอฟเอ คัพ รอบที่ 5 ด้วยชัยชนะ 2-0 ในบ้านเหนือเชลซี
เส้นทางในเอฟเอคัพ จบลงเมื่อวันที่ 20 กุมภาพันธ์ เมื่อพวกเขาพ่ายแพ้ต่ออาร์เซนอล 1-2 ในรอบที่ 5 ไบรอัน แมคแคลร์ ดาวซัลโวสูงสุดของสโมสร พลาดจุดโทษในช่วงท้ายเกม
นอร์มัน ไวต์ไซด์ ซึ่งเล่นให้กับแมนเชสเตอร์ยูไนเต็ด มาเป็นเวลา 7 ปี ได้ยื่นคำร้องขอย้ายทีมในช่วงสิ้นเดือนมีนาคม และพูดถึงความปรารถนาที่จะเล่นฟุตบอลในต่างประเทศ
เมื่อวันที่ 4 เมษายน แมนเชสเตอร์ ยูไนเต็ด เสมอกับลิเวอร์พูล 3-3 ที่แอนฟิลด์ได้อย่างน่าทึ่งในเกมดิวิชั่น 1 ซึ่งลิเวอร์พูลนำ 3-1 ในครึ่งแรก
เมื่อวันที่ 18 เมษายน เฟอร์กูสันตกลงเซ็นสัญญากับ ลี ชาร์ป ปีกวัย 16 ปีของ ทอร์คีย์ยูไนเต็ด ด้วยค่าตัว 200,000 ปอนด์ ซึ่งเป็นสถิติใหม่สำหรับผู้เล่นระบบทีมเยาวชน
หลังจบฤดูกาล เฟอร์กูสันนำ มาร์ก ฮิวส์ กลับมาที่แมนเชสเตอร์ยูไนเต็ด ด้วยค่าตัวเป็นสถิติสโมสร 1.8 ล้านปอนด์ และยังเซ็นสัญญากับ จิม เลห์ตัน ผู้รักษาประตูอเบอร์ดีนและทีมชาติสกอตแลนด์ด้วยค่าตัว 500,000 ปอนด์ พอล แกสคอยน์ มิดฟิลด์ของนิวคาสเซิล ยูไนเต็ด เตรียมที่จะย้ายมาร่วมทีมแมนเชสเตอร์ ยูไนเต็ด แต่หลังจากนั้นก็ปฏิเสธพวกเขาด้วยค่าตัว 2 ล้านปอนด์ในการย้ายไป ทอตนัมฮอตสเปอร์
โรงพยาบาลมนารมย์
โรงพยาบาลมนารมย์ได้รับการก่อตั้งใน พ.ศ. 2547 โดยไซคีอะทริกแอสโซซิเอตส์คอร์ปอเรชัน หรือบริษัท พีเอซี (สยาม) จำกัด ด้วยเงินลงทุนรวมสามร้อยล้านบาท ครั้นเมื่อวันที่ 1 ตุลาคม พ.ศ. 2549 ฯพณฯ องคมนตรี ดร. เกษม วัฒนชัย ทำพิธีเปิดโรงพยาบาลมนารมย์ นับแต่นั้น โรงพยาบาลมนารมย์ได้เปิดให้แก่ประชาชนทั่วไป
โรงพยาบาลมนารมย์ตั้งอยู่ ณ ซอยสุขุมวิท 70/3 ใกล้แยกบางนา-ตราด ภายในเขตกรุงเทพมหานครและปริมณฑล
โรงพยาบาลตอบสนองความต้องการด้านสุขภาพจิตของเด็กและครอบครัว
การวินิจฉัยและการรักษาผู้ป่วยที่มีปัญหาในการนอนหลับ หรือปัญหาทางการแพทย์อื่น ๆ ที่อาจเกิดขึ้นหรือรุนแรงขึ้นระหว่างการนอนหลับ
การส่งเสริมการศึกษาปัญหาสุขภาพจิต และการให้สุขภาพจิตศึกษา แก่โรงเรียนและองค์การของรัฐ
โรงพยาบาลมนารมย์ให้บริการด้านจิตวิทยาต่าง ๆ, การฝึกอบรมแก่สาธารณชนและองค์การตามโครงการพัฒนาบุคลิกภาพ
Manarom Hospital
พระยาวิจารณจักรกิจ (บุญรอด สวาทะสุข)
โรงพยาบาลเปาโล เกษตร
โรงพยาบาลเปาโล เกษตร เดิมชื่อ โรงพยาบาลเมโย เป็นโรงพยาบาลเอกชน ซึ่งตั้งอยู่ ณ ถนนพหลโยธิน ในเขตจตุจักร กรุงเทพมหานคร ประเทศไทย
Paolo Hospital Kaset
เรือบรรทุกเครื่องบินคุ้มกันชั้นไทโย
เรือบรรทุกเครื่องบินคุ้มกันชั้นไทโย  เป็นชั้นของเรือบรรทุกเครื่องบินคุ้มกันของกองทัพเรือจักรวรรดิญี่ปุ่น ตั้งชื่อตามเรือบรรทุกเครื่องบินไทโย ที่เข้าประจำการตั้งแต่ช่วง ค.ศ. 1941 ก่อนสงครามแปซิฟิก
เรือบรรทุกเครื่องบินคุ้มกันชั้นไทโย ประกอบด้วยเรือสามลำคือ เรือบรรทุกเครื่องบินไทโย, เรือบรรทุกเครื่องบินอุนโย และ เรือบรรทุกเครื่องบินชูโย
ซูเนอ ลินสเตริม
ซูเนอ ลินสเตริม (; 2 พฤศจิกายน ค.ศ. 1906- 31 ตุลาคม ค.ศ. 1989) เป็นสถาปนิกชาวสวีเดน
ซูเนอ อาด็อล์ฟ ลินสเตริมเกิดที่มัลเมอ ประเทศสวีเดน เป็นลูกชายของ Gustaf Lindström กับ Astrid Dahlén เขาศึกษาที่ราชสถาบันเทคโนโลยีในช่วง ค.ศ. 1926 ถึง 1931 จากนั้นจึงฝึกอาชีพที่เบาเฮาส์ในDessau ลินสเตริมเคยเป็นศาสตรจารย์ที่มหาวิทยาลัยเทคโนโลยีคาลเมอรส์ที่กอเทนเบิร์กใน ค.ศ. 1959 ถึง 1969
ดขาแต่งงานกับ Malene Bjørn (1914- 2016) สถาปนิกชาวเดนมาร์กที่เขาร่วมออกแบบหอคอยคูเวตในคูเวตซิตี
ซิดนีย์ สวีนนีย์
ซิดนีย์ เบอร์นิส สวีนนีย์ (; เกิด 12 กันยายน ค.ศ. 1997) เป็นนักแสดงชาวอเมริกัน เป็นที่รู้จักเมื่อ ค.ศ. 2018 จากบทบาทเอ็มมาลีน ในซีรีส์เรื่อง "เอเวอรีติงซัคส์!" ทางเน็ตฟลิกซ์ อีเดน ในซีรีส์เรื่อง "เดอะ แฮนด์เมดส์ เทล" ทางช่องฮูลู และอลิซ ในซีรีส์ขนาดสั้นเรื่อง "ชาร์ปอ็อบเจกส์" ทางช่องเอชบีโอ รวมถึงแคสซี ฮาเวิร์ด ในซีรีส์ดราม่าวัยรุ่นเรื่อง "อิวฟอเรีย" ทางช่องเอชบีโอตั้งแต่ ค.ศ. 2019 และโอลิเวีย มอสบักเกอร์ ในซีรีส์เรื่อง "เดอะไวต์โลตัส" ตั้งแต่ ค.ศ. 2021 เธอยังแสดงในภาพยนตร์ตลก-ดราม่าของเควนติน แทแรนติโน เรื่อง "กาลครั้งหนึ่งใน...ฮอลลีวู้ด" (2019) ในบทไดแอน "สเนก" เลก หนึ่งในสมาชิกของครอบครัวแมนสัน และปรากฏอยู่ในภาพยนตร์ที่กำลังจะมาถึงอย่าง "มาดามเว็บ" ในจักรวาลสไปเดอร์-แมนของโซนี ด้วย
Sydney Sweeney
Sune Lindström
Turkish Armed Forces
โรงแรมอนันตรา สยาม กรุงเทพฯ
โรงแรมอนันตรา สยาม กรุงเทพฯ  เป็นโรงแรมแห่งหนึ่งในกรุงเทพมหานคร ตั้งอยู่ริมถนนราชดำริ ใกล้กับแยกราชประสงค์ ในพื้นที่แขวงลุมพินี เขตปทุมวัน กรุงเทพมหานคร บริหารงานโดย ไมเนอร์ อินเตอร์เนชั่นแนล
โรงแรมอนันตรา สยาม กรุงเทพฯ เปิดให้บริการครั้งแรกเมื่อปี พ.ศ. 2521 ในนามโรงแรมบางกอกเพนนินซูล่า โดยระยะแรกก่อตั้งมีธนาคารกสิกรไทย, สำนักงานทรัพย์สินพระมหากษัตริย์ และฮ่องกงและเซี่ยงไฮ้แบงกิ้งคอร์ปอเรชั่น เป็นผู้ถือหุ้นใหญ่ ต่อมาได้เปลี่ยนชื่อเป็นโรงแรมรีเจนท์ กรุงเทพ ในปี พ.ศ. 2525
ในปี พ.ศ. 2544 ไมเนอร์ อินเตอร์เนชั่นแนล ได้เข้ามาถือหุ้นเต็ม 100% ในโรงแรมดังกล่าว และเปลี่ยนชื่อเป็นโรงแรมโฟร์ซีซันส์ กรุงเทพฯ ราชดำริ ในปี พ.ศ. 2546 ต่อมาในปี พ.ศ. 2558 ได้เปลี่ยนเป็นชื่อปัจจุบัน โดยถือเป็นโรงแรมระดับเรือธงของแบรนด์อนันตราในประเทศไทย
ทฤษฎีสีฟ้า
วัดป่าเขาน้อย
วัดป่าเขาน้อย อาจหมายถึง
เรือบรรทุกเครื่องบินชั้นอุนริว
เรือบรรทุกเครื่องบินชั้นอุนริว  เป็นชั้นของเรือบรรทุกเครื่องบินของกองทัพเรือจักรวรรดิญี่ปุ่น ตั้งชื่อตามเรือบรรทุกเครื่องบินอุนริว ที่เข้าประจำการตั้งแต่ช่วง ค.ศ. 1944 ระหว่างสงครามแปซิฟิก
เรือบรรทุกเครื่องบินชั้นอุนริว ประกอบด้วยเรือสามลำคือ เรือบรรทุกเครื่องบินอุนริว, เรือบรรทุกเครื่องบินอามากิ และ เรือบรรทุกเครื่องบินคัตสึรากิ
วัดป่าเขาน้อย (จังหวัดบุรีรัมย์)
วัดป่าเขาน้อย เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลเสม็ด อำเภอเมืองบุรีรัมย์ จังหวัดบุรีรัมย์ มีพื้นที่กว่า 1,132 ไร่ อยู่ติดกับเขตวนอุทยานเขากระโดง
วัดป่าเขาน้อยตั้งวัดเมื่อ พ.ศ. 2482 ได้รับพระราชทานวิสุงคามสีมาเมื่อวันที่ 29 กันยายน พ.ศ. 2541 เป็นวัดป่ากรรมฐานสายหลวงปู่มั่น ภูริทตฺโตที่ได้พัฒนาขึ้นตามปณิธานของพระโพธิธรรมจารย์เถร หรือหลวงปู่สุวัจน์ สุวโจ อดีตเจ้าอาวาสและวิปัสสนาจารย์เป็นที่เลื่อมใสของประชาชนทั่วไป
สิ่งก่อสร้างที่โดดเด่นของวัดคือ "พระบรมธาตุเจดีย์ศรีสุวโจคณานุสรณ์" เป็นเจดีย์ที่มีรูปทรงแบบปราสาทหินซึ่งถอดแบบมาจากปราสาทหินพนมรุ้ง โครงสร้างเป็นคอนกรีตเสริมเหล็กมีความสูงกว่า 31 เมตร ภายในเป็นอาคาร 2 ชั้น โดยได้มีการออกแบบให้พื้นที่ชั้นล่างมีพื้นที่ใช้สอยเป็นที่ปฏิบัติภาวนา และมีส่วนที่แสดงภาพประวัติของหลวงปู่สุวัจน์ ชั้นสองเป็นที่ประดิษฐานรูปเหมือนและเก็บอัฐบริขารของหลวงปู่สุวัจน์ เจดีย์เปิดเมื่อ วันที่ 6 เมษายน พ.ศ. 2550 นอกจากนั้นยังมีพิพิธภัณฑ์พระโพธิธรรมจารย์เถร อันเป็นที่ประดิษฐานพระบรมสารีริกธาตุ
เรือบรรทุกเครื่องบินชั้นอิลลัสเทรียส
เรือบรรทุกเครื่องบินชั้น"อิลลัสเทรียส"  เป็นชั้นของเรือบรรทุกเครื่องบินของกองทัพเรือสหราชอาณาจักร ประกอบด้วยเรือสี่ลำคือ อิลลัสเทรียส, ฟอร์มิเนเบิล, วิกตอเรียส และ อินโดมิเทเบิล
วัดเจริญพรต
วัดเจริญพรต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมาบกราด อำเภอพระทองคำ จังหวัดนครราชสีมา
วัดเจริญพรต เดิมชื่อ วัดเจริญผล วัดเพ่อเว่อ หรือ วัดเจ้อเว่อ แต่ก่อนเป็นป่าดง อุดมไปด้วยสัตว์ป่า บริเวณนั้นมีหนองน้ำ ช้างป่าจะลงมาอาบน้ำอยู่เสมอ เลยเรียกว่า "บ้านเพ่อเว่อ"
ได้ก่อสร้างขึ้นเมื่อ พ.ศ. 2450 และได้ขึ้นทะเบียนก่อสร้างเมื่อปีมะเมีย เดีอน 4 ขึ้น 10 ค่ำ ตรงกับวันพฤหัสบดีที่ 26 กุมภาพันธ์ พ.ศ. 2474 ที่ดินที่สร้างวัดได้รับบริจากจากของสองครอบครัว คือ เที่ยหลงเซิ่ง แม่ผ่อง แซได้ว และพ่อเทียน แม่ทอง ชนะภัย มีเนื้อที่เดิมทั้งหมด 19 ไร่ 3 งาน 94 ตารางวา ต่อมา พ.ศ. 2490 ได้เปลี่ยนชื่อเป็น "วัดเจริญพรต" ได้รับพระราชทานวิสุงคามสีมาเมื่อวันที่ 30 ธันวาคม พ.ศ. 2529
อาคารเสนาสนะที่สำคัญ ได้แก่ อุโบสถไม้ ขนาดกว้าง 5 เมตร ยาว 14 เมตร ใต้ถุนโล่ง สร้างเสร็จเมื่อ พ.ศ. 2496 สร้างด้วยไม้เนื้อแข็งทั้งหลัง เสาทุกต้นเป็นไม้มะค่า หลังคามุงกระเบื้อง ได้ผูกพัทธสีมาเมื่อ พ.ศ. 2498
สโมสรฟุตบอลนิวคาสเซิลยูไนเต็ดในฤดูกาล 2021–22
ฤดูกาล 2021-22 เป็นปีที่ 129 ของนิวคาสเซิลและเป็นฤดูกาลที่ห้าติดต่อกันในพรีเมียร์ลีก พร้อมกับลีก สโมสรยังแข่งขันในเอฟเอคัพและอีเอฟแอลคัพ ฤดูกาลนี้ครอบคลุมระยะเวลาตั้งแต่ 1 กรกฎาคม ค.ศ. 2021 ถึง 30 มิถุนายน ค.ศ. 2022
ก่อนเปิดฤดูกาล นิวคาสเซิล ตัดสินใจคว้าตัว 3 นักเตะดาวรุ่งเข้าสู่ทีมเยาวชนคือ คาเมรอน เฟอร์กูสัน กองหน้าจาก ทรานเมียร์โรเวอส์ แบบไม่เปิดเผยค่าตัว เมื่อวันพุธที่ 30 มิถุนายน เรมี่ ซาเวจ เซ็นเตอร์จาก ลิเวอร์พูล และ ชาร์ลี วิกเก็ตต์ แบ็คซ้ายจาก เชลซี ซึ่งทั้ง 2 คนมาแบบไม่มีค่าตัว เมื่อวันพฤหัสบดีที่ 1 กรกฎาคม โดยฤดูกาล 2021-22 เปิดฤดูกาลเมื่อวันศุกร์ที่ 13 สิงหาคม ในวันนั้นนิวคาสเซิลได้จ่ายเงินค่าตัวจำนวน 25 ล้านปอนด์ เพื่อซื้อ โจ วิลล็อก มิดฟิลด์จาก อาร์เซนอล เป็นการถาวรหลังจากยืมตัวมาใช้งานเมื่อฤดูกาลที่แล้ว จากนั้น นิวคาสเซิล เปิดบ้านแพ้ให้กับ เวสต์แฮมยูไนเต็ด 2-4 เมื่อวันอาทิตย์ที่ 15 สิงหาคม โดย 7 นัดก่อนการเทคโอเวอร์ นิวคาสเซิล แข่งไป 7 นัด เสมอ 3 แพ้ 4 ไม่ชนะใครเลย มี 3 แต้ม ในวันพฤหัสบดีที่ 26 สิงหาคม นิวคาสเซิล เปิดบ้านแพ้การดวลจุดโทษ 3-4 ต่อ เบิร์นลีย์ ตกรอบ 2 อีเอฟแอลคัพ
กระทั่งวันพฤหัสบดีที่ 7 ตุลาคม พรีเมียร์ลีก ได้ออกมาประกาศยืนยันว่า กลุ่มทุนซาอุฯ ที่นำโดย กองทุนเพื่อการลงทุนสาธารณะ หรือ พีไอเอฟ ได้เข้าทำการเทคโอเวอร์นิวคาสเซิลเรียบร้อยแล้วด้วยจำนวนเงิน 305 ล้านปอนด์ ต่อมาในวันอาทิตย์ที่ 17 ตุลาคม ซึ่งเป็นการแข่งขันนัดที่ 8 ของฤดูกาล นิวคาสเซิลเปิดบ้านแพ้ 2-3 ให้กับ ทอตนัมฮอตสเปอร์ จมอยู่รองบ๊วยโดยยังคงมีแค่ 3 คะแนน
สโมสรจึงตัดสินใจปลด บรูซ ออกจากตำแหน่งเมื่อวันพุธที่ 20 ตุลาคม โดยได้แต่งตั้ง แกรม โจนส์ มือขวาของบรูซทำหน้าที่คุมทีมรักษาการไปก่อน ซึ่งโจนส์คุมทีมทั้งสิ้น 3 นัดแบ่งเป็น เสมอ 2 แพ้ 1 ทำให้นิวคาสเซิลมี 5 แต้มยังคงอยู่ในโซนท้ายตาราง โดยเฉพาะนัดสุดท้ายเมื่อวันเสาร์ที่ 6 พฤศจิกายน ซึ่งเป็นนัดที่ 11 ของฤดูกาล ที่นิวคาสเซิลออกไปเสมอ 1-1 กับ ไบรตันแอนด์โฮฟอัลเบียน เอ็ดดี ฮาว ว่าที่กุนซือคนใหม่ของทีมได้เข้ามานั่งชมเกมอยู่บนอัฒจันทร์ด้วย
ในวันจันทร์ที่ 8 พฤศจิกายน นิวคาสเซิลได้เปิดตัว เอ็ดดี ฮาว เป็นกุนซือคนใหม่อย่างเป็นทางการด้วยสัญญา 2 ปีครึ่ง โดยนัดแรกอย่างเป็นทางการของฮาวในฐานะผู้จัดการทีม นิวคาสเซิล คือเกมที่เปิดบ้านเสมอ 3-3 กับ เบรนต์ฟอร์ด เมื่อวันเสาร์ที่ 20 พฤศจิกายน แต่ในนัดนั้นฮาวไม่สามารถลงคุมทีมข้างสนามได้เนื่องจากติดเชื้อ โควิด-19 โดยมี เจสัน ทินดัลล์ มือขวาของฮาวและ แกรม โจนส์ คุมทีมรักษาการไปก่อน
ซึ่งชัยชนะนัดแรกของทีมในฤดูกาลเกิดขึ้นเมื่อวันเสาร์ที่ 4 ธันวาคม ตรงกับนัดที่ 15 ของฤดูกาลเมื่อเปิดบ้านชนะ 1-0 ต่อ เบิร์นลีย์ จากประตูชัยของ แคลลัม วิลสัน ในนาทีที่ 40 หลังจากนั้นพวกเขาก็แพ้ 3 นัดรวดต่อ เลสเตอร์ซิตี, ลิเวอร์พูล และ แมนเชสเตอร์ซิตี ก่อนจะเปิดบ้านเสมอ 1-1 ต่อ แมนเชสเตอร์ยูไนเต็ด เมื่อวันจันทร์ที่ 27 ธันวาคม หลังจากนัดนี้พวกเขาก็ไร้พ่ายอีก 8 นัดรวมทั้งสิ้น 9 นัดแบ่งเป็น ชนะ 6 เสมอ 3 เก็บได้ 21 คะแนนขยับขึ้นมาอยู่อันดับที่ 14
ตลาดซื้อขายนักเตะเดือนมกราคม วันศุกร์ที่ 7 มกราคม นิวคาสเซิลจ่ายค่าตัว 12 ล้านปอนด์เพื่อคว้าตัวกองหลังของ อัตเลติโกเดมาดริด และ ทีมชาติอังกฤษ คีแรน ทริปเปียร์ ทำให้เขากลายเป็นนักเตะคนแรกในยุคกลุ่มทุนซาอุฯ วันรุ่งขึ้น นิวคาสเซิลเปิดบ้านแพ้ 0-1 ต่อ เคมบริดจ์ยูไนเต็ด ทีมจาก ลีกวัน ตกรอบ 3 เอฟเอคัพ แบบหักปากกาเซียน
อีก 5 วันต่อมาคือวันพฤหัสบดีที่ 13 มกราคม นิวคาสเซิลจ่ายค่าฉีกสัญญาจำนวน 25 ล้านปอนด์เพื่อคว้าตัวกองหน้าเบิร์นลีย์และทีมชาตินิวซีแลนด์ คริส วูด มาร่วมทีม จากนั้นในวันจันทร์ที่ 30 มกราคม พวกเขาจ่ายค่าตัว 33 ล้านปอนด์ให้กับ โอลิมปิกลียง เพื่อคว้าตัวกองกลางทีมชาติบราซิล บรูนู กีมาไรส์ มาร่วมทีม ต่อมาในวันอังคารที่ 31 มกราคม นิวคาสเซิล จ่ายค่าตัว 13 ล้านปอนด์เพื่อคว้าตัวเซ็นเตอร์ร่างยักษ์จาก ไบรตันแอนด์โฮฟอัลเบียน แดน เบิร์น มาร่วมทีม และเซ็นสัญญายืมตัว แมตต์ ทาร์เก็ตต์ จาก แอสตันวิลลา
ก่อนหน้านั้นในวันสุดท้ายของตลาดซัมเมอร์ นิวคาสเซิล ตัดสินใจยืมตัว ซานติอาโก มูนญอซ กองหน้าดาวรุ่งชาวเม็กซิโกจากสโมสร ซานโตสลากูนา มาร่วมทีมเยาวชนของสโมสรเป็นระยะเวลา 18 เดือน จากนั้นพวกเขาเก็บชัยชนะ 4 นัดรวดทำให้รอดพ้นการตกชั้นโดยจบในอันดับที่ 11
วัดท่าสุทธาวาส (จังหวัดพระนครศรีอยุธยา)
วัดท่าสุทธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางบาล ในตำบลไทรน้อย อำเภอบางบาล จังหวัดพระนครศรีอยุธยา
วัดท่าสุทธาวาสเดิมเรียกว่า วัดผีมด สร้างสมัยปลายกรุงศรีอยุธยาราว พ.ศ. 2315 ได้รับพระราชทานวิสุงคามสีมาประมาณ พ.ศ. 2320
อาคารเสนาสนะภายในวัด ได้แก่ อุโบสถ ศาลา หอพระไตรปิฎก และกุฏิ ปูชนียวัตถุที่สำคัญคือประธานในอุโบสถ หลวงพ่อเศียรและหลวงพ่อเฒ่า มีคำขวัญของวัดคือ "หลวงพ่อเศียรคุ้มเกล้า หลวงพ่อเฒ่าคุ้มภัย"
วัดท่าสุทธาวาสตั้งอยู่ในพื้นที่ถูกน้ำท่วมทุกปี ทำให้ได้รับความเดือดร้อน ทรัพย์สินของมีค่าศิลปะโบราณสมบัติเก่าแก่ของวัดต้องคอยขนย้ายหนีทุกปี ทางวัดได้ของบช่วยเหลือไปยังสำนักพุทธศาสนามอบเงินช่วยเหลือมาให้ 2.2 ล้านบาท ในการซ่อมแซมบูรณะวัด มีการว่าจ้างช่างจากจังหวัดสกลนคร มาดำเนินการดีดศาลาหอพระไตรปิฎกคอนกรีตหนักกว่า 30 ตัน กุฏิสงฆ์จำนวน 11 หลังรวมเป็นเสาทั้งหมดจำนวน 400 กว่าต้น ดีดให้สูงของเดิมสูง 3 เมตร ดีดขึ้นอีก 1.2 เมตร รวมความสูง 4.20 เมตร
บ้านซับยาง
หมู่บ้านซับยาง ปัจจุบันแบ่งการปกครองออกเป็น 3 หมู่บ้าน คือ หมู่บ้านซับยาง หมู่บ้านซับน้ำเย็น และหมู่บ้านซับเจริญ เป็นหมู่บ้านในตำบลห้วยบง อำเภอด่านขุนทด จังหวัดนครราชสีมา
หมู่บ้านซับยาง เดิมคือ หมู่ที่ 17 ตำบลหินดาด อำเภอด่านขุนทด จังหวัดนครราชสีมา
ต่อมาวันที่ 30 สิงหาคม พ.ศ. 2526 ตำบลห้วยบง แยกออกจากตำบลหินดาด อำเภอด่านขุนทด จังหวัดนครราชสีมา บ้านซับยางจึงถูกโอนมาเป็นหมู่ที่ 7 ตำบลห้วยบง
เนื่องจากบ้านซับยาง มีพื้นที่และประชากรมาก จึงมีการแยกพื้นที่บางส่วนออกเป็น บ้านซับน้ำเย็น หมู่ที่ 21 และ บ้านซับเจริญ หมู่ที่ 25 ดังเช่นในปัจจุบัน
หมู่บ้านซับยาง หมู่บ้านซับน้ำเย็น และหมู่บ้านซับเจริญ มีประชากรรวมทั้งหมด 847 คน แบ่งเป็น ชาย 435 คน หญิง 412 คน
บ้านซับน้ำเย็น
บ้านซับเจริญ
เทวีทัปตี
พระแม่ทัปตี  เป็นเทพธิดาในศาสนาฮินดู พระนางคือเทพธิดาแห่งน้ำที่รักษาแม่น้ำตาปตีและเป็นเทพธิดาแห่งดวงอาทิตย์ซึ่งพระนางนำความร้อนมาสู่โลก ตามเทพปกรณัมฮินดู พระนางเป็นบุตรีของพระอาทิตย์และพระนางศรัณยา
สโมสรฟุตบอลนิวคาสเซิลยูไนเต็ดในฤดูกาล 2021-22
ตำบลในเมือง (อำเภอเมืองบุรีรัมย์)
วัดบ้านหาญ
วัดบ้านหาญ สร้างขึ้นเมื่อ พ.ศ. 2422 ตั้งอยู่ที่ตำบลด่านขุนทด อำเภอด่านขุนทด จังหวัดนครราชสีมา และเป็นที่ตั้งสำนักปฏิบัติธรรมประจำจังหวัดนครราชสีมา แห่งที่ 33
เมื่อ พ.ศ. 2422 วัดบ้านหาญ สร้างขึ้นเป็นวัดราษฎร์ สังกัดคณะสงฆ์มหานิกาย เป็นวัดประจำอำเภอด่านขุนทด พื้นที่เดิมตั้งอยู่ หมู่ที่ 8 ตำบลด่านขุนทด ต่อมาพระครูศิลปาคม (ทอง ธมฺมธโร) อดีตเจ้าอาวาส เห็นว่าที่ตั้งเดิมไม่เหมาะสม จึงย้ายมาสร้างวัดใหม่ในที่ตั้งปัจจุบัน
เมื่อวันที่ 2 มีนาคม พ.ศ. 2527 จึงได้รับพระราชทานวิสุงคามสีมา
การเปลี่ยนแปลงชื่อวัด.
แรกเริ่มก่อสร้าง เมื่อ พ.ศ. 2422 ตรงกับปีขาล ใช้ชื่อวัดว่า วัดป่าเรไรทอง ต่อมาเปลี่ยนชื่อครั้งที่ 1 เป็น วัดใหญ่บ้านหาญ ภายหลังก็เปลี่ยนชื่อเป็น วัดบ้านหาญ จนถึงปัจจุบัน
สถานเอกอัครราชทูตไทย ณ กรุงวอชิงตัน
สถานเอกอัครราชทูตไทย ณ กรุงวอชิงตัน  เป็นคณะผู้แทนทางทูตของราชอาณาจักรไทยในสหรัฐ สถานทูตนี้ตั้งอยู่ที่เลขที่ 1024 ถนนวิสคอนซิน เขตนอร์ทเวสต์ ในย่านจอร์จทาวน์ของกรุงวอชิงตัน ดี.ซี.
เอกอัครราชทูตคนปัจจุบันคือมนัสวี ศรีโสดาพล
รีวอลเวอร์
รีวอลเวอร์ (อังกฤษ: Revolver) เป็นผลงานสตูดิโออัลบั้มชุดที่ 7 ของวงเดอะบีเทิลส์ ออกวางจำหน่ายเมื่อวันที่ 5 สิงหาคม ค.ศ. 1966 โดยได้เปลี่ยนแนวเพลงจากโฟล์กร็อก, ป็อปร็อก, และโซลของ "Rubber Soul" อัลบั้มก่อนหน้ามาเป็นแนวดนตรีแบบไซเคเดลิกร็อก
อัลบั้มชุดนี้ทำการบันทึกเสียงหลังจากทางวงได้หยุดพักทัวร์คอนเสิร์ตชั่วคราว "สามเดือน" ในปี 1966 ได้กลายเป็นจุดเริ่มต้นของวงในการทดลองใช้ยา LSD แล้วได้นำมาเป็นแรงบันดาลใจในการเขียนเพลง โดยมีอิทธิพลแนวดนตรีของอินเดียเข้ามาอีกด้วย อัลบั้มชุดนี้ถูกยกให้เป็นหนึ่งในอัลบั้มที่ก้าวหน้าที่สุดในประวัติศาสตร์ดนตรีสมัยใหม่ มีการพัฒนาคิดค้นและใช้เทคโนโลยีใหม่ๆ ในการบันทึกเสียง มีการพัฒนาเนื้อร้องและความหมายของเพลงในอัลบั้มชุดนี้ เนื้อหาของเพลงพูดถึงความเหงา ความตาย บ้างก็มีเนื้อหาเกี่ยวกับแนวปรัชญาและแฝงธรรมะ
อัลบั้มติดชาร์ตอันดับหนึ่งทั้งใน "ชาร์ตอัลบั้มแห่งสหราชอาณาจักร" ของสหราชอาณาจักร เป็นเวลานานเจ็ดสัปดาห์ และบน"บิลบอร์ด 200" ของสหรัฐอเมริกา นานหกสัปดาห์ อีกทั้งยังถูกจัดอันดับในหัวข้อ 500 อัลบั้มที่ยอดเยี่ยมที่สุดตลอดกาลเป็นอันดับที่ 11 จากการจัดอันดับของนิตยสารโรลลิงสโตนในปี 2003
แคทารีน เฮพเบิร์น
เจ้าแม่หยางกวง
เจ้าแม่หยางกวง  หรือ เจ้าแม่สายตา เป็นเทพธิดาในศาสนาชาวบ้านจีนและลัทธิเต๋า โดยพระนางคือหนึ่งในเทพธิดาผู้อุปถัมป์และดูแลการตั้งครรภ์ การคลอดบุตรของสตรีและความเป็นมารดร พระนางได้รับการนิยมบูชาร่วมกันกับเจ้าแม่ส่งบุตร เจ้าแม่ฝีดาษ (天花娘娘) และเจ้าแม่เร่งกำเนิดในฐานะเทพธิดาผู้ช่วยของเจ้าแม่เขาไท่เทพนารีผู้รักษาเขาไท่ เทวรูปของพระนางที่มีชื่อเสียงได้รับการยกย่องว่างดงามเช่นที่ วัดซินหลงกวน (兴隆观) ปักกิ่ง ประเทศจีน
พระนางเป็นเทพีผู้คุ้มครองดวงตาและการมองเห็นของศาสนาชาวบ้านจีนและลัทธิเต๋า พระนางเป็นหนึ่งในเจ้าแม่ของศาสนาชาวบ้านจีนและลัทธิเต๋าที่ได้รับความนิยมบูชาในประเทศจีนเป็นอย่างมากในสมัยราชวงศ์หมิงและราชวงศ์ชิง ซึ่งนับถือว่าอำนาจแห่งคุณงามความดีและคุณูปการแห่งพระนางนั้นสามารถรักษาอาการตาบอดและโรคทางดวงตาอื่น ๆ ได้ โดยในประติมานวิทยาทั้งจิตรกรรมและประติมากรรมของพระนางในลัทธิเต๋าและศาสนาชาวบ้านจีนนั้นมักปรากฏองค์ร่วมกับเทพธิดาบริวารอีกสามองค์ของเจ้าแม่เขาไท่เทพนารีผู้รักษาเขาไท่
พระแม่โกดิยาร์
พระแม่โกดิยาร์  เป็นเทพธิดาท้องถิ่นในศาสนาฮินดู ซึ่งมีที่มาและนิยมสักการะบูชาในรัฐคุชราตและรัฐราชสถานของประเทศอินเดียประติมานวิทยาเทวรูปของพระนางเมื่อเข้ามาในประเทศไทยมักถูกเข้าใจผิดว่าเป็นเทวรูปของพระแม่คงคาเนื่องด้วยมีเทพพาหนะบริวารเป็นจระเข้คล้ายกัน
พระแม่พหุชรา
พระแม่พหุชรา  เป็นเทพธิดาท้องถิ่นในศาสนาฮินดู ซึ่งมีที่มาและนิยมสักการะบูชาในรัฐคุชราตและรัฐราชสถานของประเทศอินเดียพระนางได้รับการนับถือในศาสนาฮินดูว่าเป็นเทพีผู้อุปถัมป์คุ้มครองรักษาเหล่าฮิจรา (กะเทย) และเป็นเทพีผู้อุปถัมป์คุ้มครองรักษากลุ่มบุคคลที่มีความหลากหลายทางเพศของศาสนาฮินดูและศาสนาท้องถิ่นของเอเชียใต้
ในประเทศไทยด้วยกระแสความนิยมของลัทธิศักติซึ่งมีอิทธิพลอย่างสูงในศาสนาฮินดูในประเทศไทยปัจจุบัน กลุ่มผู้ที่นับถือศาสนาฮินดูในประเทศไทยและบรรดาคนทรงตามศาสนาผีและศาสนาท้องถิ่นของไทยออกนามของเทพธิดาองค์นี้ซึ่งเป็นเทวีท้องถิ่นพื่นเมืองในศาสนาฮินดูว่า พระแม่อุมาขี่ไก่ หรือ พระแม่อุมาตากี ซึ่งความจริงแล้วไม่มีความเกี่ยวข้องกับพระแม่อุมาเทวีแต่อย่างใด
ตงหวังกง
ตงหวังกง  หรือพระเทพบิดรตะวันออก เป็นเทวดาและเซียนของในศาสนาชาวบ้านจีนและลัทธิเต๋า ตามเทพปกรณัมจีนโดยทั่วไปกล่าวว่าพระองค์คือพระสวามีของพระเทพมารดรตะวันตก และทรงเป็นเทพผู้ทรงพลังหยางอันบริสุทธิ์
สโมสรฟุตบอลนิวคาสเซิลยูไนเต็ดในฤดูกาล 2022–23
ฤดูกาล 2022–23 เป็นฤดูกาลที่ 130 ในการดำรงอยู่ของนิวคาสเซิลยูไนเต็ดและเป็นฤดูกาลที่ 6 ติดต่อกันของสโมสรในพรีเมียร์ลีก นอกจากลีกแล้ว พวกเขายังจะแข่งขันใน เอฟเอคัพ ฤดูกาล 2022–23 และ อีเอฟแอลคัพ ฤดูกาล 2022–23 อีกด้วย
หลังจากปิดฤดูกาล นิวคาสเซิล ได้เซ็นสัญญาคว้าตัว อเล็กซ์ เมอร์ฟี่ เซ็นเตอร์ดาวรุ่งวัย 18 ปีของสโมสร กัลเวย์ยูไนเต็ด เข้าสู่ทีมเยาวชนของสโมสรแบบไม่มีการเปิดเผยค่าตัว เมื่อวันเสาร์ที่ 28 พฤษภาคม โดยจะเข้าร่วมทีมในวันศุกร์ที่ 1 กรกฎาคม ต่อมาในวันพุธที่ 8 มิถุนายน นิวคาสเซิล ได้จ่ายเงินค่าตัว 15 ล้านปอนด์ เพื่อปิดดีลคว้าตัว แมตต์ ทาร์เก็ตต์ ที่ทางสโมสรยืมตัวมาใช้งานในฤดูกาลที่ผ่านมา เข้ามาเป็นการถาวรจาก แอสตันวิลลา
ก่อนหน้านั้น 1 วันคือในวันอังคารที่ 7 มิถุนายน นิวคาสเซิลได้ปล่อยให้ นอริชซิตี ที่ตกชั้นไปเล่นใน อีเอฟแอลแชมเปียนชิป ยืมตัว ไอแซก เฮย์เดน กองกลางตัวรับไปใช้งานจนจบฤดูกาลพร้อมออปชั่นซื้อขาด หลังจากถูก เอ็ดดี ฮาว ตัดชื่อออกจากทีมเมื่อช่วงท้ายฤดูกาลที่ผ่านมา และไม่อยู่ในแผนการทำทีมของฮาว โดยทั้ง 3 ดีลมีผลอย่างเป็นทางการในวันศุกร์ที่ 10 มิถุนายน ซึ่งเป็นวันที่ตลาดซื้อขายนักเตะช่วงซัมเมอร์เปิดทำการ ต่อมาในวันพฤหัสบดีที่ 23 มิถุนายน นิวคาสเซิล ได้ปิดดีลคว้าตัว นิก โพป ผู้รักษาประตูทีมชาติอังกฤษจาก เบิร์นลีย์ ที่ตกชั้นไปเล่นใน แชมเปียนชิป มาร่วมทีมด้วยค่าตัว 10 ล้านปอนด์
โดยก่อนหน้านั้น 2 วันคือในวันอังคารที่ 21 มิถุนายน พวกเขาตัดสินใจขาย เฟรดดี วูดแมน ผู้รักษาประตูสำรองของทีมวัย 25 ปีให้กับ เพรสตันนอร์ทเอนด์ ทีมใน อีเอฟแอลแชมเปียนชิป แบบไม่เปิดเผยค่าตัว ต่อมาในวันศุกร์ที่ 24 มิถุนายน ฟาบรีซีโอ โรมาโน นักข่าวชื่อดังซึ่งเชี่ยวชาญเรื่องการซื้อขายนักเตะ เจ้าของวลีดังว่า Here We Go ได้โพสต์ทวิตเตอร์ส่วนตัวยืนยันว่า นิวคาสเซิล ได้บรรลุข้อตกลงในการคว้าตัว สเวน บอตมัน ปราการหลังชาวดัตช์จาก ลีลล์ ด้วยค่าตัวจำนวน 37 ล้านยูโร (หรือประมาณ 1,369 ล้านบาท) บวกส่วนเสริม ซึ่ง นิวคาสเซิล มีทีมคู่แข่งในการยื่นข้อเสนอซื้อตัว บอตมัน เช่นเดียวกันคือ เอซี มิลาน
นอกจากนี้ทาง นิวคาสเซิล ยังได้เปลี่ยนแปลงชุดแข่งของทีมที่ใช้ในฤดูกาลนี้เพื่อฉลองครบรอบ 130 ปีการก่อตั้งทีม กระทั่งวันจันทร์ที่ 27 มิถุนายน สเวน บอตมัน ได้เดินทางมายังสนามฝึกซ้อมของ นิวคาสเซิล เพื่อตรวจร่างกายและเซ็นสัญญากับทาง นิวคาสเซิล และได้ทำการเปิดตัวอย่างเป็นทางการในวันรุ่งขึ้นคือในวันอังคารที่ 28 มิถุนายน พร้อมสัญญายาว 5 ปีโดยมีผลในวันศุกร์ที่ 1 กรกฎาคม นอกจากนี้ทางนิวคาสเซิลยังได้สปอนเซอร์รายใหม่เข้ามาสนับสนุนทีมคือ noon.com ซึ่งเป็นแพลตฟอร์มชอปปิ้งออนไลน์จากตะวันออกกลาง โดยเป็นสปอนเซอร์ที่แขนเสื้อ จากนั้นในวันรุ่งขึ้นคือในวันเสาร์ที่ 2 กรกฎาคม ทางสโมสรได้ปล่อยตัว แดน แลงลีย์ ผู้รักษาประตูดาวรุ่งเด็กปั้นของทีมวัย 21 ปีให้ เกตส์เฮด ทีมที่เพิ่งเลื่อนชั้นสู่ เนชันนัลลีก หรือ ดิวิชัน 5 ของอังกฤษซึ่งมี ไมค์ วิลเลียมสัน อดีตปราการหลังของทีมคุมทีมอยู่ยืมตัวไปใช้งานเพื่อเก็บเกี่ยวประสบการณ์จนจบฤดูกาล
อีก 2 วันถัดมาคือในวันจันทร์ที่ 4 กรกฎาคม นิวคาสเซิล ได้เซ็นสัญญาคว้าตัว จอร์แดน แฮคเกตต์ แบ็กซ้ายดาวรุ่งวัย 18 ปีจาก ทอตนัมฮอตสเปอร์ มาร่วมทีมแบบไม่มีค่าตัว โดยเป็น 1 ใน 8 นักเตะดาวรุ่งที่ได้เซ็นสัญญาอาชีพกับสโมสร หลังจากทำผลงานได้อย่างน่าประทับใจระหว่างมาทดสอบฝีเท้ากับทีม ยู-23 ของสโมสร ถัดมาอีก 2 วันคือในวันพุธที่ 6 กรกฎาคม ทีมสาลิกาดงได้ประกาศยืนยันการคว้าตัว ชาร์ลี แม็คอาร์เธอร์ เซ็นเตอร์แบ็กวัย 17 ปีและกัปตันทีมชาติสกอตแลนด์ ชุด ยู-17 มาจากสโมสร คิลมาร์น็อค แบบไม่เปิดเผยค่าตัว นอกจากนี้ทางสโมสรยังให้ความสนใจในการคว้าตัว มาร์โก อาเซนซิโอ กองกลางทีมชาติสเปนของ เรอัลมาดริด ที่ปัจจุบันตกเป็นตัวสำรองและมีค่าตัวอยู่ที่ 20 ล้านยูโร โดยต้องแข่งกับ อาร์เซนอล และ ลิเวอร์พูล
ในวันเสาร์ที่ 22 กรกฎาคม ทางสโมสรได้ขาย ดไวท์ เกย์ล กองหน้าตัวสำรองไปให้กับ สโตกซิตี แบบไม่เปิดเผยค่าตัว ส่วนผลงานในฤดูกาลนี้เริ่มต้นด้วยการเปิดบ้านเอาชนะ นอตทิงแฮมฟอเรสต์ 2-0 เมื่อวันเสาร์ที่ 6 สิงหาคม จากการทำประตูของ ฟาเบียน ชาร์ และ แคลลัม วิลสัน ก่อนจะเสมอ 3 นัดรวดคือเสมอกับ ไบรตันแอนด์โฮฟอัลเบียน, แมนเชสเตอร์ซิตี และ วุลเวอร์แฮมป์ตันวอนเดอเรอส์ ทำให้มีทั้งหมด 6 แต้ม ก่อนจะออกไปเยือน ลิเวอร์พูล แล้วแพ้ด้วยสกอร์ 1-2 เมื่อวันพุธที่ 31 สิงหาคม โดยได้ประตูจาก อาเล็กซันเดอร์ อีซัก กองหน้าดาวรุ่งทีมชาติสวีเดนที่ซื้อมาจากเรอัลโซซิเอดัด ด้วยค่าตัว 63 ล้านปอนด์ ซึ่งประตูนี้เป็นประตูแรกของเขากับสโมสร
เมื่อวันที่ 16 มิถุนายน, โปรแกรมการแข่งขันพรีเมียร์ลีก ฤดูกาล 2022/23 ได้ปล่อยออกมา.
นิวคาสเซิลเข้าสู่การแข่งขันในรอบสองและถูกจับสลากออกไปเยือน แทรนเมียร์โรเวอส์.
ลาพิลลัส (วงดนตรี)
ลาพิลลัส  เป็นเกิร์ลกรุปสัญชาติเกาหลีใต้ ภายใต้สังกัดเอ็มแอลดีเอนเตอร์เทนเมนต์ มีสมาชิกทั้งหมด 6 คน ได้แก่ ชานตี, ชานะ, ยูเอะ, เบสซี, ซอวอน และฮาอึน พวกเธอเปิดตัวครั้งแรกในวันที่ 20 มิถุนายน ค.ศ. 2022 ด้วยซิงเกิลอัลบั้ม "Hit Ya!"
ในงานเปิดตัวครั้งแรก สมาชิกวง ซอวอน ได้กล่าวว่า 'ลาพิลลัส' หมายถึง "อัญมณีที่เปลี่ยนตามทิศทางของแสง และประโยคแนะนำตัวของพวกเรา 'Shine your Lapillus' สื่อถึงว่าเราทุกคนควรตามหาความฝันที่เป็นเอกลักษณ์ของเรา"
กิจกรรมก่อนเดบิวต์.
"ชานะ" เป็นผู้เข้าแข่งขันในกลุ่ม J ในรายการเกิลส์แพลนเน็ต 999 ซึ่งเธอได้อันดับที่ 4 ในกลุ่ม J และอันดับ 16 จากอันดับทั้งหมด
"ชานตี" เป็นอดีตนักแสดงภายใต้สังกัดสตาร์เมจิกในประเทศฟิลิปปินส์ และเคยปรากฏตัวในละคร อาทิเช่น Hiwaga ng Kambat,I Got You และ Starla
2022–ปัจจุบัน:การเปิดตัวและเดบิวต์"กับ Hit Ya! และ Girl's Round Part. 1".
วันที่ 16 พฤษภาคม ค.ศ. 2022 เอ็มแอลดีเอนเตอร์เทนเมนต์ประกาศจะเดบิวต์เกิร์ลกรุปวงใหม่หลังจากที่เดบิวต์โมโมแลนด์ ในปี ค.ศ. 2016 และเป็นวงที่ 3 ของค่ายต่อจากบอยแบรนด์อย่าง ที1419 ที่เดบิวต์เมื่อปี ค.ศ. 2021 และมีการเปิดเผยสมาชิกออกมาเป็นคู่ (ชานะ, ฮาอึน, ซอวอน, ยูเอะ, เบสซี และชานตี ตามลำดับ) ตั้งแต่วันที่ 23 ถึง 25 วันที่ 13 มิถุนายน เอ็มแอลดีเอนเตอร์เทนเมนต์ได้ประกาศว่าลาพิลลัสจะเดบิวต์ด้วยซิงเกิลอัลบั้ม "Hit Ya!" ในวันที่ 20 มิถุนายน ค.ศ. 2022
เมื่อวันที่ 31 สิงหาคม ค.ศ.2022 มีการประกาศว่าลาพิลลัสจะเปิดตัวอัลบั้มแรกในชื่อ Girl's Round Part.1 และมีเพลงนำสองเพลง คือ "Gratata" และ "Burn With Love" ในวันที่ 22 กันยายน ค.ศ.2022
เมื่อวันที่ 8 ธันวาคม พ.ศ. 2022 เอ็มแอลดี เอนเตอร์เท็นเมนต์ ประกาศว่าเบสซีได้ระงับกิจกรรมชั่วคราวเนื่องจากเหตุผลด้านสุขภาพ
ดาร์วิน นุญเญซ
ดาร์วิน กาบริเอล นุญเญซ ริเบย์โร (, ; เกิด 24 มิถุนายน ค.ศ. 1999) เป็นนักฟุตบอลชาวอุรุกวัย ปัจจุบันเล่นในตำแหน่งกองหน้าให้แก่ลิเวอร์พูล และทีมชาติอุรุกวัย